Adam Kszczot
Adam Piotr Kszczot (sündinud 2. septembril 1989 Opocznos) on Poola endine kergejõustiklane, keskmaajooksja. Tema põhiala oli 800 meetri jooks. Ta on 800 meetri jooksus kolmekordne Euroopa välis- ja sisemeister. 2015. ja 2017. aasta maailmameistrivõistlustel võitis ta 800 meetri jooksus hõbemedali. 2018. aasta sisemaailmameistrivõistlustel Birminghamis võitis ta kuldmedali. Talle kuulub 800 meetri jooksu Poola siserekord (1.44,57).